CELEX: 32016D1819
Language: lt
Date: 1476230400000
Title: 2016 m. spalio 12 d. Komisijos įgyvendinimo sprendimas (ES) 2016/1819, kuriuo iš dalies keičiamas Komisijos įgyvendinimo sprendimas 2012/294/ES dėl Sąjungos finansinės paramos valstybių narių žvejybos kontrolės, tikrinimo ir priežiūros programoms įgyvendinti 2012 metais (pranešta dokumentu Nr. C(2016) 6466)

14.10.2016   
            
            
               LT
            
            
               Europos Sąjungos oficialusis leidinys
            
            
               L 278/48
            
         KOMISIJOS ĮGYVENDINIMO SPRENDIMAS (ES) 2016/1819
   2016 m. spalio 12 d.
   kuriuo iš dalies keičiamas Komisijos įgyvendinimo sprendimas 2012/294/ES dėl Sąjungos finansinės paramos valstybių narių žvejybos kontrolės, tikrinimo ir priežiūros programoms įgyvendinti 2012 metais
   
      
         (pranešta dokumentu Nr. C(2016) 6466)
      
   
   (Tekstas autentiškas tik anglų, bulgarų, danų, graikų, ispanų, italų, latvių, lenkų, lietuvių, maltiečių, olandų, portugalų, prancūzų, rumunų, slovėnų, suomių, švedų ir vokiečių kalbomis)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2014 m. gegužės 15 d. Europos Parlamento ir Tarybos reglamentą (ES) Nr. 508/2014 dėl Europos jūrų reikalų ir žuvininkystės fondo ir kuriuo panaikinami Tarybos reglamentai (EB) Nr. 2328/2003, (EB) Nr. 861/2006, (EB) Nr. 1198/2006 bei (EB) Nr. 791/2007 ir Europos Parlamento ir Tarybos reglamentas (ES) Nr. 1255/2011 (1), ypač į jo 129 straipsnio 2 dalį,
   atsižvelgdama į 2006 m. gegužės 22 d. Tarybos reglamentą (EB) Nr. 861/2006, nustatantį Bendrijos finansines priemones, skirtas bendrai žuvininkystės politikai ir jūrų teisei įgyvendinti (2), ypač į jo 21 straipsnį,
   kadangi:
   
               (1)
            
            
               pagal Reglamento (EB) Nr. 861/2006 20 straipsnį valstybės narės pateikė Komisijai savo 2012 m. žvejybos kontrolės programas ir paraiškas gauti Sąjungos finansinę paramą, kuri skiriama pagal tas programas įgyvendinamų projektų išlaidoms padengti;
            
         
               (2)
            
            
               remdamasi Reglamento (EB) Nr. 861/2006 15 straipsnyje nustatytomis ribomis, Įgyvendinimo sprendime 2012/294/ES (3) Komisija nustatė Sąjungos finansinės paramos kiekvienam projektui didžiausią sumą bei normą ir sąlygas, kuriomis tokia parama gali būti skiriama;
            
         
               (3)
            
            
               Įgyvendinimo sprendimo 2012/294/ES 2 straipsnyje numatyta, kad visas sumas, kurias prašoma kompensuoti, atitinkamos valstybės narės turi sumokėti iki 2016 m. birželio 30 d., o po tos dienos valstybių narių sumokėtos sumos nekompensuojamos;
            
         
               (4)
            
            
               kelios valstybės narės pranešė Komisijai, kad 2016 m. pirmąjį pusmetį jos patyrė sunkumų, sutrukdžiusių laikytis to termino, visų pirma su finansų krize susijusių ir techninių sunkumų;
            
         
               (5)
            
            
               siekiant užtikrinti, kad valstybės narės galėtų toliau įgyvendinti tuos projektus ir jų nenutrauktų dėl Komisijos mokamos kompensacijos pertrūkio nuo 2016 m. antrojo pusmečio, Įgyvendinimo sprendimo 2012/294/ES 2 straipsnyje numatytas terminas turėtų būti pratęstas iki 2017 m. kovo 31 d. atgaline data nuo 2016 m. liepos 1 d.;
            
         
               (6)
            
            
               todėl Įgyvendinimo sprendimas 2012/294/ES turėtų būti atitinkamai iš dalies pakeistas;
            
         
               (7)
            
            
               šiame sprendime nustatytos priemonės atitinka Žuvininkystės ir akvakultūros vadybos komiteto nuomonę,
            
         PRIĖMĖ ŠĮ SPRENDIMĄ:
   1 straipsnis
   Įgyvendinimo sprendimo 2012/294/ES 2 straipsnio pirmas sakinys pakeičiamas taip:
   
      „Atitinkamos valstybės narės iki 2017 m. kovo 31 d. sumoka visas sumas, kurias prašoma kompensuoti.“
   
   2 straipsnis
   Šis sprendimas taikomas nuo 2016 m. liepos 1 d.
   3 straipsnis
   Šis sprendimas skirtas Belgijos Karalystei, Bulgarijos Respublikai, Danijos Karalystei, Vokietijos Federacinei Respublikai, Airijai, Graikijos Respublikai, Ispanijos Karalystei, Prancūzijos Respublikai, Italijos Respublikai, Kipro Respublikai, Latvijos Respublikai, Lietuvos Respublikai, Maltos Respublikai, Nyderlandų Karalystei, Lenkijos Respublikai, Portugalijos Respublikai, Rumunijai, Slovėnijos Respublikai, Suomijos Respublikai, Švedijos Karalystei ir Jungtinei Didžiosios Britanijos ir Šiaurės Airijos Karalystei.
   
      Priimta Briuselyje 2016 m. spalio 12 d.
      
         
            Komisijos vardu
         
         Karmenu VELLA
         
            Komisijos narys
         
      
   
   
      (1)  OL L 149, 2014 5 20, p. 1.
   
      (2)  OL L 160, 2006 6 14, p. 1.
   
      (3)  2012 m. gegužės 25 d. Komisijos įgyvendinimo sprendimas 2012/294/ES dėl Sąjungos finansinės paramos valstybių narių žvejybos kontrolės, tikrinimo ir priežiūros programoms įgyvendinti 2012 metais (OL L 150, 2012 6 9, p. 86).